|  |
| --- |
|  |

**ДОГОВОР**

***№…………./………………….2014 г***

Днес, ....................................................... 2014 г., в гр. Стара ЗАгора между

1. **ОБЩИНА Стара Загора** със седалище и адрес на управление: гр. Стара Загора - 6000, бул. „Цар Симеон Велики” № 107, БУЛСТАТ 000818022, представлявана от Живко Веселинов Тодоров – кмет на Община Стара Загора,и Милка Бонева – гл. счетоводител наричана за краткост **ВЪЗЛОЖИТЕЛ**, от една страна

и,

2 „…………………………….” ……., със седалище и адрес на управление: гр. ……………, ул. „……………………….” …….., ЕИК ………………., представлявано от …………………………, в качеството му на Управител/Изпълнителен директор, ЕГН……………………….., тел. .............................наричано за краткост ИЗПЪЛНИТЕЛ, от друга страна,

**и на основание чл. 41, ал. 1 и ал. 2 във връзка с чл. 74 от ЗОП**, във връзка с проведена процедура за възлагане на обществена поръчка, с предмет: «Доставка на книги и учебници за чуждоезиково обучение по проект BG 06-101 „Международен младежки център за работа с деца и младежи в риск в град Стара Загора“, финансиран по финансовия механизъм на Европейското икономическо пространство»

**ПРЕДМЕТ НА ДОГОВОРА**

**Чл. 1.** **(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу уговореното в този договор възнаграждение да достави книги и учебници за чуждоезиково обучение, описани Приложение № 1по заглавия и бройсъгласно Техническото и Ценовото предложение от офертата на Изпълнителя , които са неразделна част от настоящия договор.

**(2)** Фактурираните количества трябва да съответстват на количествата, посочени от **Възложителя** в техническата спецификация и техническото предложение на Изпълнителя, а цената, на която се извършва фактурирането съответства на ценовото предложение на Изпълнителя.

**ЦЕНИ И НАЧИН НА ПЛАЩАНЕ**

**Чл. 2.** **(1)** За точно изпълнение на възложеното **Възложителят** дължи на **Изпълнителя** обща цена в размер на .................................. /................................................................./ лв. без ДДС или …………../ ……………………….../ лева с включен в цената ДДС, формирана съгласно Приложение №1 от договора

**(2)** **Възложителят** заплаща на **Изпълнителя** цената по ал. 1, в срок до 30 /тридесет/ дни след изпълнение предмета на договора, прието с подписване на приемно-предавателен протокол за извършената доставка и издадена от изпълнителя фактура.

**(3)** Плащането по ал. 1 се извършва по следната сметка на **Изпълнителя**:

**БАНКА**: ..........................;

**IBAN** ...................................................;

**BIC**: ..........................

**(4)** Транспортните разходи са за сметка на **Изпълнителя**.

**СРОК И МЯСТО ЗА ИЗПЪЛНЕНИЕ**

**Чл. 3.** Срокът за изпълнение е 30 (тридесет) дни, считано от датата на сключване на договора.

**Чл. 4.** Място на изпълнение на поръчката – на адреса на **Възложителя** – Община Стара Загора, в гр. Стара Загора, бул. „Цар Симеон Велики” № 107.

**ПРАВА И ЗАДЪЛЖЕНИЯ НА СТРАНИТЕ**

**Чл. 5.** (1) **Изпълнителят** е длъжен да достави книгите и учебниците за чуждоезиково обучение, предмет на този договор, в съответствие със задълженията си по договора и в уговорените срокове, при точно спазване на броя, качеството и вида им.

1. да уведомява писмено ВЪЗЛОЖИТЕЛЯ за всички възникнали трудности при изпълнение на предмета на договора, които могат да осуетят постигането на крайните резултати, както и за мерките, които са взети за отстраняването им.
2. Да замени книгите и учебниците за чуждоезиково обучение с недостатъци, констатирани от Възложителя със същите по вид, количество и издател.

**Чл. 6 Изпълнителят е длъжен да:**

1. Да уведомява Възложителя писмено за всички възникнали трудности при изпълнение на дейностите по договора, които могат да осуетят постигането на крайните резултати, както и за мерките, които са взети за отстраняването им.
2. Да поеме цялата отговорност към трети лица, в това число и отговорност за вреди и наранявания от всякакъв характер, понесени от тези лица по време на изпълнение на договора или като последица от него. Възложителят не носи отговорност, произтичаща от искове или жалби, следствие нарушение на нормативни изисквания от страна на Изпълнителя, неговите служители или в резултата на нарушение на правата на трето лице.
3. да уведоми писмено ВЪЗЛОЖИТЕЛЯ за спиране на изпълнението на договора поради непредвидени обстоятелства в 5-дневен срок от настъпването им. Непредвидени обстоятелства по смисъла на настоящия договор са обстоятелствата от извънреден характер, които страните при полагането на дължимата грижа, не са могли или не са били длъжни да предвидят или предотвратят.
4. да води точна и редовна документация и счетоводна отчетност, отразяващи изпълнението на договора, използвайки подходяща система за регистрация на документацията. Счетоводните отчети и разходите, свързани с изпълнението на договора, трябва да са в съответствие с изискванията на законодателството и да подлежат на ясно идентифициране и проверка;
5. при поискване от ВЪЗЛОЖИТЕЛЯ да му предоставя достъп до финансовата документация и до документацията, касаеща изпълнението на договора, както и достъп до помещенията, в които последната се съхранява.
6. да не използва по никакъв начин, включително за свои нужди или като разгласява пред трети лица, каквато и да е било информация за ВЪЗЛОЖИТЕЛЯ, негови служители или контрагенти, станала му известна при или по повод изпълнението на настоящия договор, като не допуска такива действия да бъдат извършени и от служителите му.
7. да запази поверителността на всички поверително предоставени документи, информация или други материали, за срок не по-малко от пет години след приключването на проекта.
8. да съхранява документите и материалите, получени или изготвени във връзка с изпълнението на договора в отделно досие. Срокът за съхранение на всички документи, свързани с изпълнението на проекта, е 5 г.
9. да предостави възможност на националните одитиращи власти, Програмния оператор, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейската общност и външни одитори, да извършват проверки чрез разглеждане на документацията или чрез проверки на мястото на изпълнение на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта.
10. да изпълнява мерките и препоръките, съдържащи се е докладите от проверките на място;
11. да спазва изискванията за изпълнение на мерките за информация и публичност по проекта.
12. да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови всички суми по нередности, заедно с дължимата лихва и други неправомерно получени средства.
13. да възстанови на ВЪЗЛОЖИТЕЛЯ всички неправомерно получени финансови средства. При констатиране на недължимо платени суми и/или надплатени суми, както и всякакви неправомерно получени средства по този договор, ВЪЗЛОЖИТЕЛЯ изпраща покана до ИЗПЪЛНИТЕЛЯ да плати доброволно задължението си в седемдневен срок от получаване на поканата. В случай, че ИЗПЪЛНИТЕЛЯТ не възстанови изисканите суми в упоменатия срок, ВЪЗЛОЖИТЕЛЯТ има право на обезщетение за забавено плащане в размер на законната лихва за периода на просрочието. Сумите подлежащи на възстановяване от ИЗПЪЛНИТЕЛЯ, могат да бъдат прихванати от всякакви суми, дължими от ВЪЗЛОЖИТЕЛЯ на ИЗПЪЛНИТЕЛЯ.
14. да предприема всички необходими мерки за избягване на конфликт на интереси, и уведомява незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт. Конфликт на интереси е налице, когато безпристрастното и обективно изпълнение на функциите по Договора на което и да е лице е компрометирано поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице.

**Чл. 7.** **Изпълнителят** има право при точно изпълнение на задълженията си да получи уговореното в чл. 2, ал 1 възнаграждение.

**Чл. 8.** Рискът от случайното погиване или повреждане на книгите преминава върху **Възложителя** от момента на предаване, установено с приемно-предавателен протокол за доставка.

**Чл. 9.** **Възложителят** има право:

1. да изиска от **Изпълнителя** да достави книгите, предмет на този договор, без отклонения от договореното;
2. при констатирани недостатъци да поиска замяната на книгите и учебниците за чуждоезиково обучение, предмет на този договор.
3. да иска обезщетение на причинените от Изпълнителя вреди, при виновно поведение от негова страна.

**Чл. 10.** **Възложителят** е длъжен да заплати цената по чл. 2, ал.1 от настоящия договор.

**ПРИЕМАНЕ НА ДОСТАВКАТА**

**Чл. 11.** Приемането се извършва от упълномощен представител на **Възложителя**, който проверява количеството и видимото качество на доставените книги в присъствието на представител на **Изпълнителя**, за което от представителите на **Изпълнителя** и **Възложителя** се подписва и подпечатва приемо-предавателен протокол за доставка, неразделна част от този договор.

**Чл. 12.** **Възложителят** има право да уведоми **Изпълнителя** за забелязани отклонения от съдържанието, дефектни корици или други установени недостатъци.

**Чл. 13.** В случаите по чл. 11. **Възложителят** има право да поиска замяна на негодните или с недостатъци екземпляри с такива, отговарящи на уговорените изисквания, като посочи и срок за това.

**ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 14. (1)** За обезпечаване изпълнението на настоящия договор ИЗПЪЛНИТЕЛЯТ представя преди сключването на договора гаранция за добро изпълнение в размер на 5 % (пет на сто) от стойността на договора без ДДС, а именно……………………..(цифром, словом).

(2) Гаранцията се представя под формата на парична сума, внесена по банкова сметка на ВЪЗЛОЖИТЕЛЯ, или под формата на безусловна и неотменяема банкова гаранция, издадена в полза на ВЪЗЛОЖИТЕЛЯ със срок на валидност до 30 (тридесет) дни след изтичане на срока за изпълнение на договора.

(3) Банковите реквизити на банковата сметка на ВЪЗЛОЖИТЕЛЯ за внасяне на паричната сума – гаранция за изпълнение са:

Банка: „Юробанк България” АД

IBAN: BG45BPBI79353375755401

BIC: BPBIBGSF

(4) ВЪЗЛОЖИТЕЛЯТ освобождава гаранцията за изпълнение на договора в срок до 30 дни след изтичане на срока за изпълнение на договора, ако липсват основания за задържането й от страна на ВЪЗЛОЖИТЕЛЯ. ВЪЗЛОЖИТЕЛЯТ освобождава гаранцията в пълен размер при качествено, точно и съобразено с клаузите на този договор, Техническата спецификация и Техническото предложение на ИЗПЪЛНИТЕЛЯ, изпълнение на предмета на договора по чл. 1. При некачествено, неточно или несъобразено с клаузите на настоящия договор и приложенията към него изпълнение, ВЪЗЛОЖИТЕЛЯТ има право да пристъпи упражняване на правата по гаранцията за изпълнение.

(5) В случай, че са налице условията за освобождаване на гаранцията по ал. 4, освобождаването й се извършва от ВЪЗЛОЖИТЕЛЯ чрез предаване оригинала на документа за учредяването й или чрез превеждане по сметка на ИЗПЪЛНИТЕЛЯ, когато гаранцията е парична сума.

(6) ВЪЗЛОЖИТЕЛЯТ не дължи лихва за времето, през което сумата по гаранцията за изпълнение по ал. 1 е престояла законосъобразно у него.

**ГАРАНЦИИ. ОТГОВОРНОСТ ПРИ НЕИЗПЪЛНЕНИЕ И САНКЦИИ**

**Чл. 15**(1) При пълно неизпълнение на настоящия договор, ВЪЗЛОЖИТЕЛЯТ не дължи плащане на ИЗПЪЛНИТЕЛЯ, а ИЗПЪЛНИТЕЛЯТ се задължава да заплати неустойка в размер на 20 % (двадесет процента) от стойността на договора.

При пълно неизпълнение на договора от ИЗПЪЛНИТЕЛЯ, ВЪЗЛОЖИТЕЛЯТ ще задържи представената гаранция за изпълнение на договора за обезщетяване на вредите от съответното неизпълнение.

(2) При частично неизпълнение или частично некачествено изпълнение на   
доставката (под некачествено изпълнение се има предвид изпълнение което не съответства на изискванията на ВЪЗЛОЖИТЕЛЯ посочени в техническата спецификация), ВЪЗЛОЖИТЕЛЯТ не дължи плащане, в размер, съобразно стойността  
на неизпълнените или некачествено изпълнените работи.

В тези случай ИЗПЪЛНИТЕЛЯТ дължи неустойка в размер на 10 % (десет процента) от цената на неизпълнените или некачествено изпълнените доставки.

При частично неизпълнение на договора от ИЗПЪЛНИТЕЛЯ, ВЪЗЛОЖИТЕЛЯТ ще задържи част от гаранцията за изпълнение на договора, съответстваща на стойността на неизпълнението, за обезщетяване на вредите от съответното неизпълнение.

(3) Страната, която е понесла вреди, надвишаващи размера на неустойката, може да търси обезщетение по общия исков ред.

**Чл.16.** Неизправната страна по договора дължи и обезщетение за претърпени вреди и пропуснати ползи, ако последните превишават размера на неустойката.

**Чл. 17** В случай, че при констатирани недостатъци **Изпълнителят** не ги отстрани в уговорения срок, **Възложителят** има право на неустойка в размер на 0,1% от цената на изпълненото с недостатъци количество за всеки просрочен ден.

**НЕПРЕОДОЛИМА СИЛА**

**Чл. 18** (1) Страните се освобождават от отговорност за неизпълнение на задълженията по настоящия договор, ако това се явява последица от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по смисъла на Закона за обществените поръчки и Търговския закон, и ако тези обстоятелства, непосредствено са повлияли на изпълнението на настоящия договор.

(2) Страната, която се намира в невъзможност да изпълнява задълженията си по този договор поради непреодолима сила, е длъжна незабавно:

1. да уведоми писмено другата страна за: настъпилото събитие, което причинява неизпълнение на задълженията й, степента,до която това събитие възпрепятства изпълнението на задълженията на тази страна, причините за събитието и неговото предполагаемо времетраене;

2. да положи всички разумни усилия, за да избегне, отстрани или ограничи до минимум понесените вреди и загуби.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила тази страна, чиято небрежност или умишлени действия или бездействия са довели до невъзможност за изпълнението на договора.

(5) Липсата на парични средства не представлява “непреодолима сила”.

(6) Определено събитие не може да се квалифицира като “непреодолима сила”, ако:

1. ефектът от това събитие е могъл да се избегне, ако която и да е от страните е изпълнявала добросъвестно задълженията си по този договор;

2. ефектът от това събитие е могъл да бъде избегнат или намален с полагането на всички разумни грижи.

**КОНФИДЕНЦИАЛНОСТ**

**Чл. 19** (1) ИЗПЪЛНИТЕЛЯТ и ВЪЗЛОЖИТЕЛЯТ приемат за конфиденциална всяка информация, получена при и/или по повод изпълнението на договора.

(2) ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива пред когото и да е, освен пред своите служители , по какъвто и да е начин и под каквато и да е форма информация относно договора или част от него, както и всяка друга информация, свързана с изпълнението му . Разкриването на информация пред служител на ИЗПЪЛНИТЕЛЯ се осъществява само в необходимата степен за целите на изпълнението на договора.

(3) ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

**ДРУГИ УСЛОВИЯ**

**Чл. 20.** Погрешно преведени суми от страна на **Възложителя** се възстановяват от **Изпълнителя** в срок от 6 (шест) дни.

**Чл. 21. (1)**Адресите за уведомления на страните са :

**За ВЪЗЛОЖИТЕЛЯ**

**Община Стара Загора**

гр. Стара Загора, бул. „Цар Симеон Велики“ № 107

Тел. ………………

**За ИЗПЪЛНИТЕЛЯ**

Седалище: ...............................

ул. „........................................

БУЛСТАТ:............................

Тел......................................................

Факс:………………………

(2) Във връзка с изпълнението на този договор Възложителят и Изпълнителят определят за упълномощени свои представители (координатори) следните свои служители:

**Координатор от страна на Възложителя**:

Име: …………………………….

Телефон: …………………………

E-mail: ………………………….

**Координатор от страна на Изпълнителя**:

Име: .......................................................

Телефон: ................................................

E-mail: ....................................................,

които ще упражняват текущ контрол по изпълнението на договора, в т.ч. подписване на протоколи, справки и други документи, съставяни по изпълнението на договора.

ПРЕКРАТЯВАНЕ И РАЗВАЛЯНЕ НА ДОГОВОРА

**Чл.22.** (1) Настоящият договор се прекратява:

1. с изпълнение и предмета на договора;
2. по взаимно съгласие на страните, изразено в писмена форма;

3. при настъпване на обективна невъзможност за изпълнение на възложената работа;

4. със 7-дневно писмено предизвестие от изправната до неизправната страна при виновно неизпълнение на съответните задължения;

(2) ВЪЗЛОЖИТЕЛЯТ има право да прекрати договора едностранно със седемдневно писмено предизвестие, без от това да произтичат финансови или други задължения за ВЪЗЛОЖИТЕЛЯ в следните случаи:

1. ако изпълнителят бъде обявен в несъстоятелност;
2. при прекратяване с ликвидация на юридическото лице-изпълнител;
3. при забавяне на изпълнението с повече от 3 дни;
4. при констатиран конфликт на интереси;

5. при установени от компетентните органи измама или нередности, с които ИЗПЪЛНИТЕЛЯТ е засегнал интересите на Европейските общности и на българската  
държава, и за които ИЗПЪЛНИТЕЛЯ отговаря по договора.

1. ВЪЗЛОЖИТЕЛЯТ може по всяко време до завършване и предаване на работата да се откаже от договора и да прекрати действието му, като в този случай е длъжен да заплати на ИЗПЪЛНИТЕЛЯ стойността на извършеното до момента на отказа.
2. ВЪЗЛОЖИТЕЛЯТ има право да развали договора:
3. при пълно или частично неизпълнение, или забавено изпълнение от страна на ИЗПЪЛНИТЕЛЯ;
4. при отпадане на основанията за изпълнение на договора в резултат на съществена промяна в обстоятелствата, по причини, които ВЪЗЛОЖИТЕЛЯТ не е могъл да предвиди или предизвика, като в този случай не се дължат неустойки;
5. при невъзможност да осигури финансиране за изпълнението на договора, поради прекратяване на проект BG 06-101 „Международен младежки център за работа с деца и младежи в риск в град Стара Загора“, по причини, които не могат да бъдат вменени във вина на нито една от страните по повод изпълнението на този договор, като в този случай ВЪЗЛОЖИТЕЛЯТ не дължи на Изпълнителя неустойки или обезщетения.
6. При разваляне на договора при условията на чл. 87-88 от Закона за задълженията и  
   договорите, изправната страна е длъжна да отправи 7-дневно писмено предизвестие до  
   другата.

**ДОГОВОР ЗА ПОДИЗПЪЛНЕНИЕ**

**Чл. 23 (1)** Изпълнителят сключва договор за подизпълнение с подизпълнителите, посочени в офертата му. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

**(2)**Изпълнителят няма право да:

1. сключва договор за подизпълнение с лице, за което е налице обстоятелство по [чл. 47, ал. 1 или 5](apis://Base=NARH&DocCode=40377&ToPar=Art47&Type=201/) от ЗОП;

2. възлага изпълнението на една или повече от дейностите, включени в предмета на обществената поръчка, на лица, които не са подизпълнители;

3. заменя посочен в офертата подизпълнител, освен когато:

а) за предложения подизпълнител е налице или възникне обстоятелство по чл. 47, ал. 1 или 5 от ЗОП;

б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

в) договорът за подизпълнение е прекратен по вина на подизпълнителя, включително в случаите по чл. 45а, ал. 6 от ЗОП.

**(3)** В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща оригинален екземпляр от договора или допълнителното споразумение на възложителя заедно с доказателства, че не е нарушена забраната по чл. 45а, ал. 2 от ЗОП.

**(4)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(5)** Не е нарушение на забраната на ал. 4 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно – от договора за подизпълнение.

**(6)** Изпълнителят е длъжен да прекрати договора за подизпълнение, ако по време на изпълнението му възникне обстоятелство по чл. 47, ал. 1 или 5 от ЗОП, както и при нарушаване на забраната по чл. 45а, ал. 4 в 14-дневен срок от узнаването му. В тези случаи изпълнителят сключва нов договор за подизпълнение при спазване на условията и изискванията на ал. 1 – 5 от чл. 45а от ЗОП.

**ЗАКЛЮЧИТЕЛНИ РАЗПОРЕДБИ**

**Чл. 24.** Настоящият договор не подлежи на изменение или допълнение, освен в случаите по чл. 43, ал. 2 от ЗОП.

**Чл. 25.** Ако някоя от страните промени адреса си, посочен в заглавната част на договора, без да уведоми писмено другата страна за промяната, то последната не отговаря за неполучени съобщения и изявления по повод на договора и последните се

считат за редовно получени от страната, до която са адресирани.

Чл.26. Когато в този договор е предвидено, че определено действие или отговорност е за сметка на ИЗПЪЛНИТЕЛЯ, то разходите за това действие или отговорност не могат да се искат от ВЪЗЛОЖИТЕЛЯ като допълнение към възнаграждението за изпълнение на договора.

Чл.27. Недействителността на някоя клауза от договора или на допълнително уговорени условия не води до недействителност на друга клауза или на договора като цяло.

Чл.28. За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси неуредени в настоящия договор, се прилага законодателството на Република България, като страните уреждат отношенията си чрез споразумение. При невъзможност за постигане на споразумение, спорът се отнася за решаване пред компетентния български съд.

Неразделна част от настоящия договор са следните приложения:

1. Технически спецификации;
2. Техническо предложение за изпълнение;
3. Ценово предложение

Настоящият договор се състави и подписа в четири еднообразни екземпляра - три за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ: ................................. ИЗПЪЛНИТЕЛ: ......................................**

**Живко Тодоров /..................................../**

**Кмет на Община Сатар Загора**

**ГЛ.СЧЕТОВОДИТЕЛ: ......................................... /Милка Бонева/**

**Съгласувал: ………………...**